Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 505

12. évfolyam Élelmiszer-ipari szakmacsoportos alapozó ismeretek 192 óra Élelmiszer-ipari szakmacsoportos alapozó gyakorlatok 64 óra Elmélet és gyakorlat 256 óra ÉLELMISZER-IPARI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Élelmiszeripari szakmacsoportos alapozó ismeretek tanításának célja, hogy megalapozza a tanulók élelmiszeriparra vonatkozó szakmai mûveltségét, adjon lehetõséget az ismeretek alkalmazására, rendszerezésére, értékelésére, elemzésére, fejlessze a szakmacsoport speciális tantárgyainak tanulásához szükséges tudást, képességeket. Az élelmiszeripar tevékenységének sokszínû, tartalmas, aktív tanulói magatartást és tanulási élményeket is eredményezõ bemutatásával erõsítse meg a tanulók érdeklõdését a szakmacsoport iránt, bizonyítsa be számukra annak gazdasági jelentõségét, hosszú távú fejlõdõképességét. Keltse fel az érdeklõdést a szakmacsoport elméleti alapjai iránt, mutassa be az egyes munkakörökben végzett munkatevékenységeket, járuljon hozzá a tanulók egyéni életpályájának reális megtervezéséhez. Neveljen a szakmai tevékenységekkel kapcsolatban tudatos, felelõsségteljes magatartásra. Az élelmiszertermelés jelentõsége, fõbb ágazatai, nyersanyagai témakörök oktatásának célja, hogy adjon lehetõséget a biológiai, kémiai, életviteli és gyakorlati ismeretek alkalmazására, mutassa be az élelmiszer-ipari ágazatokat, nyersanyagokat és a termékeket, segítse a tanulók eligazodását a hétköznapi életben. Az élelmiszeripar környezete és annak védelme témakör tanításának célja, hogy a tanulók fogadják el a környezet- és természetvédelem fontosságát, alapozza meg a környezet védelme iránti elkötelezettségüket, mutassa be az élelmiszeripar környezeti ártalmait és a környezetgazdálkodás alapjait. A Mûszaki ábrázolás témakör tanításának célja, hogy a tanulók elsajátítsák a mûszaki rajzok készítésének és alkalmazásának feltételéül szolgáló rajzolvasási készségeket. Járuljon hozzá a kreativitás, a problémafelismerõ és -megoldó képesség, a képzelet, a képi gondolkodás fejlesztéséhez, neveljen az igényes és szép munkára. Az Élelmiszer-kémia és az Élelmiszer-ipari mûveletek és gépek, Mikrobiológia, Gazdálkodási és szervezési alapismeretek tanításának célja, hogy továbbfejlessze és erõsítse a tanulók eddig megszerzett képességeit, készségeit, bõvítse, rendszerezze és mélyítse el a közismereti tantárgyak keretében tanultakat. Alakítsa ki az élelmiszer-ipari szemléletet, fejlessze a tanulók kreativitását, logikus gondolkodását, célirányos mûszaki feladatmegoldó képességét. Az élelmiszeripar gyakorlatias, sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel és folyamatosan tartsa fenn a tanulók érdeklõdését a szakmacsoport iránt, bizonyítsa be számukra annak nemzetgazdasági jelentõségét, fejlõdési tendenciáit. Keltse fel az érdeklõdést a szakmai tevékenységek elméleti alapjai iránt is, mutassa be a technológiai fejlõdést és a termelés változását. Teremtsen alkalmakat, feladathelyzeteket a szakmai tantárgyak elsajátításához, a szakmacsoport szakképesítései munkaköreinek ellátásához szükséges magatartás kialakulásához, a tanulási és szakmai motiváció fejlesztéséhez, megerõsítéséhez. Mutassa be a szakmacsoport szakképesítéseiben dolgozók tevékenységét, az élelmiszer-ipari pályák sajátosságait, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Alakítsa ki a tanulókban a minõségi munkavégzés igényét, neveljen az élelmiszer-ipari tevékenységekkel kapcsolatban tudatos, felelõsségteljes magatartásra, tudatosítsa az élelmiszer-ipari termelés természeti feltételeit és környezeti, táplálkozás-élettani hatásait. Mutassa be a tanulóknak az élelmiszeriparban használt alap- és segédanyagok, termékek tulajdonságait, a mikroorganizmusokat, az élelmiszer-ipari anyagokban végbemenõ biokémiai változásokat, a szakmai technológiák mûszaki oldalát, az élelmiszer-ipari mûveleteket, az azokat elvégzõ termelõ berendezéseket, az élelmiszeripar hazai és világgazdasági jelentõségét, mûködésének gazdasági elemeit és környezetét. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége, a szóbeli és írásos szakmai kommunikációs képességek, a rajzi képességek. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos és helyes használatára, írásos munkáikban, rajzfeladataikban az igényes külalakra. A tevékenység során szokjanak hozzá a tanulók a számítástechnikai eszközök használatához. Alakuljon ki bennük az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció. Ismerjék meg a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Az élelmiszertermelés jelentõsége és fõbb ágazatai: A tanulók tudják közismert jellemzõi alapján élõszóban bemutatni az élelmiszeripart. Értsék meg az élelmiszeripari ágazatok jellemzõit, a termelés aktuális helyzetét, adottságait. Ismerjék meg az élelmiszeriparban való foglalkoztatás és pályaalkalmasság feltételeit. Nyersanyagok feldolgozása az élelmiszeriparban: A tanulók ismerjék fel az élelmiszer-ipari technológiai mûveleteket, tudják összerendelni az ágazatokkal és termékekkel. Tudják összevetni a háztartásban alkalmazott élelmiszer készítési eljárásokat az iparban alkalmazottakkal. Az élelmiszeripar környezete és annak védelme: A tanulók tudják meghatározni az élelmiszeripar környezetét és környezetvédelmi feladatait. Értsenek egyet a környezet- és természetvédelem fontosságával, szándékaival, ismerjék meg tendenciáit, a talaj-, a víz- és a levegõszennyezés csökkentésének, a hulladékhasznosításnak, az energiagazdálkodásnak a lehetõségeit, kezdõdjék meg bennük a környezet iránt felelõs, cselekvõ magatartás kialakulása. Mûszaki ábrázolás: A tanulók értsék meg a szabványosítás fontosságát, célját, feladatát. Fejlõdjék a térszemléletük, vizuális megismerõ képességük, alakuljon ki vázolási készségük. Fejlõdjön kézügyességük, a rajzeszközök használatának gyakorlottsága, a szépérzékük, az igényességük, az algoritmikus gondolkodási képességük, legyenek gyakorlottak a síkmértani szerkesztésekben. Tudjanak tárgyakat és különbözõ ábrázolási módokat, rajzokat összevetni, elemezni, értékelni. Élelmiszer-kémia, Élelmiszer-ipari mûveletek és gépek, Mikrobiológia, Gazdálkodási és szervezési alapismeretek: A tevékenység során szokjanak hozzá az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét, erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erõsödjön a szakmához, a választott munkához, életpályához való kötõdésük. Fejlõdjék együttmûködési készségük, erõsödjék bennük a kötelességtudat, a felelõsségérzet, a mások munkájának, eredményeinek, teljesítményének tisztelete. Értsék meg, hogy az élelmiszer-ipari termelés elfogyasztásra szánt termékeket hoz létre, érezzék át saját személyes felelõsségüket, lássák meg szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. A tanulók legyenek képesek a feladatok megoldásában gyakorlati munkájuk során önállóan is felhasználni ismereteiket, tudásukat, helyesen elemezzék, magyarázzák a jelenségeket, folyamatokat, összefüggéseket, mûveleteket, szerkezeteket, alkalmazzák a tanult eljárásokat, módszereket, határozzák meg a fogalmakat, ismerjék fel a tanultakat a gyakorlatban, a termelésben. Tudják kémiai és mikrobiológiai szempontból jellemezni, összehasonlítani, elemezni a különbözõ élelmiszeranyagokat, ismerjék kémiai felépítésüket, szerkezetüket, átalakulásaikat, szerepüket és hatásukat az élelmiszerekben, ismerjék azok táplálkozás-élettani szerepét, alkossanak véleményt azokról az egészségvédelem szempontjából. Tudják felírni a kémiai anyagok általános képletét, az élelmiszeranyagok szerkezeti képletét, magyarázni közös és eltérõ tulajdonságaikat. Ismerjék a mikrobiológia, a közegészségügy, a higiénia és a minõségbiztosítás kapcsolódásait, találják meg az élelmiszer-elõállítás kritikus pontjait. Értsék meg az egyes élelmiszer-ipari mûveleteket, folyamatokat, ismerjék meg az azokat megvalósító szerkezeteket, tudják megítélni azok felhasználhatóságát egyes konkrét termelési feladatokban, legyen alapszintû tájékozottságuk az élelmiszeripar gazdasági folyamatairól, környezetérõl. Kapjanak tudásbeli alapot az élelmiszer-ipari tevékenységekkel kapcsolatos felelõsségteljes magatartás kialakításához és elfogadásához, a higiénikus környezetkímélõ és biztonságos munkavégzéshez.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes